5.

În COLOANELE DIN TABELUL K, textul din coloana 2 (tipul de cultură) și cel din coloana 3 (date care lipsesc) se înlocuiesc cu următoarele texte: „Tipul de cultură (coloana 2) Se disting următoarele tipuri de cultură și codurile corespunzătoare: Codul 0 : Acest cod va fi utilizat în cazul produselor animale, al produselor transformate, al produselor depozitate și al subproduselor. A. Culturile neprotejate, inclusiv legumele proaspete, pepenii și căpșunele cultivate în rotație cu culturile agricole, cu excepția culturilor pe pârloage în conformitate cu regulamentele (CE) nr. 1251/1999 sau (CE) nr. 1782/2003. Codul 1 : Culturile principale neirigate Culturile principale includ: — culturi unice, și anume culturile care se realizează în mod exclusiv pe o anumită suprafață în timpul exercițiului contabil în cauză; — culturi mixte: culturi semănate, cultivate și recoltate împreună și al căror produs se prezintă sub forma unui amestec; — printre culturile realizate în mod succesiv în timpul exercițiului financiar pe o anumită suprafață, cultura care rămâne cel mai mult pe suprafața respectivă. Codul 2 : Culturile combinate neirigate Culturile care cresc împreună o anumită perioadă pe același teren și care în mod normal produc fiecare câte o recoltă distinctă în timpul exercițiului financiar. Suprafața globală respectivă este împărțită între aceste culturi proporțional cu suprafața efectiv ocupată de fiecare. Codul 3 : Culturile succesive secundare neirigate Culturi cultivate succesiv în timpul exercițiului financiar pe o anumită suprafață, care nu sunt considerate culturi principale. Codul 6 : Culturile principale sau combinate irigate Codul 7 : Culturile succesive secundare irigate O cultură este considerată irigată în cazul în care există în mod normal un aport de apă artificial. Aceste ultime două tipuri de cultură trebuie să fie indicate în cazul în care informația figurează în registrele contabile. B. Culturi de zarzavaturi și culturi florale cultivate în aer liber Codul 4 : Legumele proaspete, pepenii galbeni și căpșunele crescute în grădini de zarzavaturi în aer liber (rubrica 137) și florile și plantele ornamentale cultivate în aer liber (rubrica 140). C. Culturile de seră Codul 5 : Legumele proaspete, pepenii galbeni și căpșunele crescute în seră (rubrica 138), florile și plantele ornamentale (anuale sau perene) cultivate în seră (rubrica 141), culturile permanente de seră (rubrica 156). A se vedea după caz și rubricile 143, 285 și 157. D. Culturile pe pârloage în conformitate cu regulamentele (CE) nr. 1251/1999 sau (CE) nr. 1782/2003 Codul 8 : Culturile neirigate pe pârloagă Codul 9 : Culturile irigate pe pârloagă E. Culturi energetice Codul 10 : Culturile energetice [articolele 88-92 din Regulamentul (CE) nr. 1782/2003] Date care lipsesc (coloana 3) Codul 0 : A se indica codul 0 atunci când nu lipsește nici o dată. Codul 1 : A se indica codul 1 în această coloană atunci când suprafața unei culturi nu este menționată (coloana 4), de exemplu în cazul unor vânzări de produse de culturi care pot fi comercializate, cumpărate pe picior sau care provin de pe terenuri închiriate ocazional pentru o perioadă mai mică de un an sau în cazul unei producții obținute prin transformarea unor produse animale sau vegetale cumpărate. Codul 2 : A se indica codul 2 pentru culturile contractate atunci când condițiile de vânzare nu permit să se precizeze producția fizică (coloana 5). Codul 3 : A se indica codul 3 atunci când condițiile de vânzare nu permit să se precizeze producția fizică și când culturile nu sunt contractate. Codul 4 : A se indica codul 4 atunci când suprafața și producția fizică lipsesc. Codul 8 : A se indica codul 8 pentru codul de produs 146 atunci când suprafața este în pârloagă, în scopul de a se conforma regulamentelor (CE) nr. 1251/1999 și (CE) nr. 1782/2003 și când aceasta nu este cultivată (eventual acoperită de vegetație)”.